description: Районът е отцепен с оглед осигуряване на безопасността на живущите. На място има екипи на полицията, пожарната и Бърза помощ. Правят се опити за осъществяване на контакт с мъжа.

title: Полицията е отцепила район в столичен квартал заради стрелба

maintext:
Фотограф: Надежда Чипева
, взети са мерки за безопасността на живущите
Столичната полиция е отцепила район в квартал "Горна Баня", където мъж стреля с въздушна пушка, съобщи МВР. Около 18.30 часа в полицията е постъпил сигнал за мъж с влошено психично здраве, който стрелял с огнестрелно оръжие в кв. "Горна баня".Полицаите са установили, че 37-годишният мъж се е заключил в дома си. По първоначални данни, той е произвел изстрелите с въздушно оръжие.Районът е отцепен. На място има екипи на полицията, пожарната и Бърза помощ. Правят се опити за осъществяване на контакт с мъжа.


description: България не е готова за сто процента мажоритарен вот, смята новоизбраният президент. "Проблемът не е само в нов Изборен кодекс, проблемът е в районирането на страната или т.нар. изборна география, каза той.

title: Румен Радев: Трябват по-спешни мерки за екстрадиция

maintext:
[БСП пресцентър]
Трябват по-спешни мерки за екстрадиция. Вече имаме споразумения в рамките на Европейския съюз (ЕС) и това трябва да се усети. Това каза пред журналисти новоизбраният президент Румен Радев, цитиран от Би Ти Ви, след като присъства на Националния съвет на БСП в София Попитан дали можеше да се избегне бунтът в Харманли, Радев коментира, че причините за случилото се са много комплексни. "Тук става въпрос и за изпреварваща информация, и за работа на службите в този център", посочи той. По думите му центровете се пренаселват и България трябва да положи още усилия за защита на границите си и да настоява за повече помощ от ЕС., коментира още Румен Радев. "Проблемът не е само в нов Изборен кодекс, проблемът е в районирането на страната или т.нар. изборна география, каза той. Това е сложен процес - ако някой ви каже, че ще го направи за два дни, не се заблуждавайте", каза Радев. Той подчерта, че "категорично поддържа мажоритарния вот", но според него с цел избягване на изкривяване на рисковете, до които води един такъв сто процента мажоритарен вот "във вида, в който ни се предлага, трябва да имаме и пропорционален елемент".На въпрос коя е подходящата дата за предсрочните избори, новоизбраният президент каза, че това ще се реши в консултации с партиите, но има и конституционно определени срокове, които ще държи да бъдат спазени.На пленума на БСП Радев благодари на всички присъстващи за победата на изборите "Вие сте тези, които бяхте близо до хората, дни и нощи, които спечелихте умовете и сърцата на българските граждани и точно заради вас ние днес можем да отчетем този невероятен успех", обърна се той към присъстващите.Радев определи изборния успех като "успех на българския народ" и благодари и на Корнелия Нинова. "Всичко започва, когато има силно начало. Искам да благодаря на човека, който успя да погледне напред в бъдещето, да вземе изключително смело решение, да прояви мъдрост, много воля и много сила, да отстоява нашите кандидатури, да не се огъва в невероятно трудните моменти, които имахме и до последния момент да носи 100% лична отговорност. Моите лични благодарности и вашите за г-жа Корнелия Нинова. С лидер като нея, който има визията, който има силата да отстоява своите решения, да гледа напред в бъдещето и да носи отговорност аз съм спокоен, че БСП, стъпвайки на този успех, който постигна ще има мъдростта и отговорността да продължава да работи за доброто на българския народ", заяви Румен Радев.

fasttext_language: bg


title: Диего Марадона без да иска стана рекламно лице... на кокаин

maintext:
Марадона вдига продажбите в Сао Паоло, въпреки че е играч на големия футболен съперник Аржентина
Дилъри от Сао Паоло са използвали Диего Марадона като рекламно лице на стоката си, съобщиха бразилските медии.Местната полиция разби мрежа за разпространение на наркотици в мегаполиса, като са конфискувани над 30 килограма кокаин.Органите на реда били изненадани как е била разфасована дрогата. На капсулите кокаин бил отпечатан ликът на футболната легенда Диего Марадона.Аржентинецът дълги години се бореше със зависимостта си към наркотиците, като дори беше приет в специализирана клиника."Дилърите казаха, че ликът на Марадона е форма на реклама, която отличава техния продукт от останалите на пазара и същевременно повишава продажбите. До момента са продадени над 25 килограма по предварителни информации", коментираха от полицията.


title: Леброн Джеймс изведе с "трипъл-дабъл" шампионите до нова победа в НБА (видео)

maintext:
Леброн Джеймс изведе тима си до четвърта поредна победа
Шампионите от "Кливланд кавалиърс" стигнаха до нова победа в НБА, след като се наложиха трудно със 112:108 при гостуването си на "Филаделфия 76".В основата на успеха бе звездата на тима Леброн Джеймс, който записа "трипълдабъл" от 26 точки, 10 борби и 13 асистенции.Най-резултатен обаче бе Кайл Ървинг, който завърши с 39 точки, а двама играчи завършиха с "дабъл-дабъл". Това бяха Кевин Лов с 25 точки и 11 борби и Тристан Томпсън с 12 точки и 12 борби.След успеха "кавалерите" имат баланс от 13 победи и две загуби, като единственият тим с по-добри показатели е финалистът от миналия сезон "Голдън стейт уориърс" с 15-2.Един от лидерите в Западната конференция - "Лос Анджелис клипърс", пък допусна третото си поражение от началото на сезона, след като загуби със 70:91 при гостуването си на "Индиана пейсърс".Най-полезен за успеха бе Майлс Търнър със 17 точки и 12 борби, а толкова вкара и Глен Робинсън. "Ножиците" пък не се представиха на типичното си ниво и нито един играч не мина границата от 20 точки. Най-резултатен бе звездата Блейк Грифин, който завърши с 16 точки и 9 борби.


title: Над 84 хил. българи са гласували в чужбина към 19 ч., най-активни са в Турция

maintext:
Фотограф: Георги Кожухаров
Общо 84 308 български граждани са гласували в чужбина към 19 часа, съобщи Министерството на външните работи, цитирано от агенция "Фокус".Най-много български граждани са гласували в Турция - 33 724 души. Следват Великобритания с 10 589 гласували, Испания с 8 327, Германия с 5 630 и Гърция с 2 730.В САЩ до момента са гласували 671 души, като от ведомството уточняват, че там изборният ден все още не е приключил.Изборните секции в Австралия, Япония, Република Узбекистан, Китай, Виетнам, Казахстан затвориха с общо 433 гласували.


description: "Аз не виждам в ГЕРБ по-подготвен човек от мен. Ще дойде ден, в който се почувствам достатъчно уморен или преценя, и ще дам път на другите. Това са много лични атаки", смята премиерът в оставка.

title: Борисов се обиди на Патриотите и ги прати да правят кабинет с БСП

maintext:
Премиерът в оставка пристигна в следствието заедно със заместника си Томислав Дончев
Фотограф: Юлия Лазарова
ГЕРБ няма да подкрепи евентуално правителство на Патриотичния фронт, заяви премиерът в оставка Бойко Борисов. По-рано днес съпредседателите на групата на фронта казаха, че биха приели мандат за съставяне на правителство в рамките на сегашното народно събрание, ако такъв им бъде връчен от президента Росен Плевнелиев.След уточнението, че Патриотите биха съставили кабинет, ако премиер не е Борисов, министър-председателят в оставка заяви: "Аз не виждам в ГЕРБ по-подготвен човек от мен. Ще дойде ден, в който се почувствам достатъчно уморен или преценя, и ще дам път на другите. Това са много лични атаки". После попита Патриотите какво решение на кабинета не са подкрепили досега. Той ги упрекна, че предизборно са работили за избирането на ген. Румен Радев и ги посъветва да правят кабинет с БСП.Борисов направи коментара на излизане от Столичната следствена служба, където бе призован за разпит по разследването за бартера с Турция за ваксините. По това досъдебно производство обвинения са повдигнати на здравния министър в оставка Петър Москов и заместника му Адам Персенски. Премиерът в оставка не вижда нищо нередно във факта, че прокуратурата призова почти целия кабинет, за да дава обяснения как е взето неприсъственото решение за сключването на договора с Турция през май 2015 г."Винаги съм казвал, че трябва да се проверява, когато има съмнение за нещо", заяви той. Премиерът очаква сега министрите да бъдат викани отново на разпити заради МиГ-овете, след като по-рано днес Николай Ненчев бе обвинен за договора с Полша за ремонт на шест двигателя на МиГ-29.Премиерът коментира и заканата си да съди собственика на фалиралата КТБ Цветан Василев. В неделя Василев заяви пред телевизия Би Ай Ти , че дясната ръка на Борисов го е рекетирал за 43 млн. лв. Министър-председателят уточни, че този път ще заведе иск за 1 лев, за да не се повтори случая, при който осъди за клевета Волен Сидеров , но трябваше да му излати 35 хил. лв., които лидерът на "Атака" му опрости.


description: Премиерът и президентът Росен Плевнелиев се срещнаха с лидера на гръцката "Нова демокрация" Кириакос Мицотакис. Според държавния глава единственият начин за разрешаване проблемите е да ги посочваме ясно.

title: България пази сигурността на Балканите, увери Борисов

maintext:
[Правителствена Информационна Служба]
Единственият начин да разрешаваме проблемите е да ги идентифицираме и посочваме ясно", заяви Плевнелиев, цитиран от прессекретариата си.
[Администрация на държавния глава]
Той насърчи Атина да продължи да следва общоевропейските решения на проблемите, като посочи, че прозрачността, отчетността и близостта на институциите до гражданите са важни за преодоляването на предизвикателствата.
Плевнелиев изтъкна още, че д
Мерките, които България и Гърция полагат за овладяване на мигрантския натиск, бяха обсъдени от премиера Бойко Борисов и лидера на гръцката партия "Нова демокрация" Кириакос Мицотакис, който е на посещение в София."Страната ни полага огромни усилия Балканите да останат място на сигурност и сътрудничество. Пазим добре границите си, независимо каква цена плащаме за това, защото спокойствието на хората, запазването на нормалния им ритъм на живот, е най-важно за нас", заяви Борисов, цитиран от правителствената информационна служба. По думите му регионът се нуждае от стабилност, икономическо развитие и синхрон на отделните държави по критичните въпроси.Борисов и Мицотакис изразиха мнение, че независимо от политическата конюнктура в двете страни те трябва да продължат доброто си политическо сътрудничество и развитието на отношенията в икономиката, земеделието, културата, вътрешните и външните работи, транспорта и енергетиката.По-рано днес лидерът на "Нова демокрация" се срещна и с президента Росен Плевнелиев. Държавният глава заяви, че спазването на конституционния ред и върховенството на закона са единственият път за демократично излизане от кризите и възстановяване на доверието на гражданите в легитимните институции.инамичният диалог между България и Гърция допринася двете да имат силен лидерски глас в развитието на региона.Плевнелиев и Мицотакис определиха реформата на администрацията и въвеждането на електронното управление като неотменими приоритети, за които и двете държави трябва да продължат да полагат усилия.


description: 35-годишната актриса е от смесен бял и афроамерикански произход, което предизвика "вълна от обиди и тормоз", заявява Короната.

title: Принц Хари осъди "расистки и сексистки" нападки срещу новата си приятелка

maintext: Кенсингтънският дворец направи рядко остро изявление срещу "расистките и сексистки нападки" и граничещия с тормоз интерес на медиите към новата приятелка на принц Хари, американската актриса Меган Маркъл.Според прессъобщението кралското семейство се безпокои за безопасността на Маркъл, след като пресата се е опитала да проникне в дома на майка й, съобщиха "Ройтерс" и БТА.Това е първото официално потвърждение на връзката на кралската особа с 35-годишната американка, която от седмица ежедневно занимава таблоидите. Хари и Уилям, чиято майка принцеса Даяна загина в катастрофа, докато бягаше от папараци, по принцип се въздържат да коментират публикациите по свой адрес. Според Кенсингтън обаче този път определена граница е премината."Неговата приятелка Меган Маркъл бе подложена на вълна от обиди и тормоз. Някои от тях бяха доста публични - клевети на първите страници на национални издания, откровено сексистки и расистки нападки от тролове в социалните мрежи и коментари по форумите", се казва в съобщението.Маркъл е позната в Щатите с участието си в сериала Suits. Тя е с 3 години по-голяма от принц Хари и от смесен бял и афроамерикански произход, което провокира приказки за поредното "табу", престъпено от кралското семейство.


description: Ердоган заяви днес, че депутати, които се държат като терористи, ще бъдат третирани като такива, а "всяко оръжие, иззето от бойци от ПКК, е дошло от Запада".

title: Не ме интересува, ако Европа ме нарече диктатор, заяви Ердоган

maintext:
Фотограф: Handout
Турският президент Реджеп Тайип Ердоган обвини днес Европа, че насърчава тероризма с подкрепата, която оказва на ПКК, и добави, че не го е грижа, ако Европа го нарече диктатор, предаде "Ройтерс", цитирана от БТА."Европа като цяло насърчава тероризма. Въпреки че обявиха ПКК (Кюрдската работническа партия) за терористична организация, това е ясно. Виждаме как ПКК може да действа свободно и спокойно в Европа", каза Ердоган в телевизионно изявление. "Не ме е грижа, ако ме нарекат диктатор или нещо подобно. Това, което ме интересува, е как ме нарича народът ми", заяви той.Турция бе критикувана от Европа след арестите в петък на лидерите на прокюрдската Демократична партия на народите (ДПН) в рамките на разследване за оказване на подкрепа за тероризма. Правителството обвинява ДПН във връзки с ПКК.Ердоган заяви днес, че депутати, които се държат като терористи, ще бъдат третирани като такива. Той също каза, че "всяко оръжие, иззето от бойци от ПКК, е дошло от Запада".Междувременно турският премиер Бинали Йълдъръм обвини днес Демократична партия на народите (ДПН) във финансиране на тероризма. Според него ръководството на партията години наред прехвърляло отпусканите й държавни средства за финансиране на тероризма и било във връзки с поставената извън закона ПКК.По-рано днес групировката "Ястреби за свободата на Кюрдистан" пое отговорност за петъчния атентат с кола-бомба в Диарбекир, последвал арести на лидерите на ДНП, след като вчера претенции към него предяви и "Ислямска държава".


description: Дълги години Аржентина опитваше да спечели купа "Дейвис". Тенисистите от южноамериканската страна най-накрая постигнаха целта, а когато вдигнаха шампионската купа, тя се разпадна.

title: Снимка на деня: Счупеното носи щастие

maintext: 1/1 снимки в галерията Мечтата на аржентинските любители на тениса се сбъдна - след четири загубени финала в купа "Дейвис" отборът най-накрая стъпи на върха. Вълнуващият обрат за 3:2 победи срещу домакина Хърватия доведе до искрена радост в състава. При награждаването Хуан Мартин дел Потро предаде купата в ръцете на Федерико Делбонис, който триумфално я вдигна във въздуха... но тя се разпадна. И все пак празненствата за аржентинците в Загреб продължиха.


description: Центърът на София е достатъчно застроен. Има нужда от паркинги, но трябва да се намери нещо по-конвенционално. Например високо етажни паркинги и колони, например.

title: Васил Цолов, кмет на район "Оборище": Фасадите на сградите трябва да станат общинска собственост

maintext:
Васил Цолов. кмет на район "Оборище"
Фотограф: Георги Кожухаров
- Да, като казвам фасадите имам предвид единствено и само хоросановата мазилка и боята. В повечето европейски столици това е механизмът, по който се решава обликът на централната част. Ако обликът на сградите от централната част е запазен, то най-добрият начин той да изпъкне е чрез неговата архитектурна даденост. Тези закони важат за големите столици, за големите градове, където финансирането е по-голямо.
- Това е законопроект, който първо трябва да бъде разгледан и приет от Народното Събрание. Въпреки че при нас вече има нещо подобно, което е залегнало в наредбите. В смисъл, че който не си поддържа фасадата, подлежи на глоба, а общината може да възстанови фасадата за своя сметка и след това да си върне парите чрез собственика. Но това е една много дълга процедура, която отнема доста време. Нека говорим реално - това няма как да се случи. Столицата трябва да има един доста голям бюджет, за да може това нещо да се случва. Всичките инфраструктурни проекти са в зависимост от бюджета.
Васил Цолов е кмет на столичния район "Оборище" от октомври 2015 г., издигнат e от Реформаторскиs блок. Завършил е висшето си образование в България, след което специализира в САЩ, в Университета на Сейнт Пол, щата Минесота. От 1997 г. до заемането на кметското място е в частния бизнес.- Това е въпрос, който засяга почти целия център на София. Има няколко проблема. Единият е, че хората, които живеят в стари сгради, понякога са във финансово положение, което не им позволява да ги поддържат. Има собственици, които не живеят в България, или пък има прекалено много наследници. Ние търсим контакт с всеки един от тях, опитваме се да намерим правилен подход да ги инициираме да започнат тяхната поддръжка. Търсим контакт с тях, това е изключително важен въпрос, който трябва да се реши.Друг проблем е, че клошари или както се актуални в момента - мигранти, използват възможността за кратко време да пребивават в тези сгради и след тях остава общо взето погром.- Тя има много, много дълга история. В крайна сметка в последните години няколко пъти беше препродавана, но това, което съм наследил като информация и съм се запознал горе-долу с нещата, към този момент къщата е архитектурна забележителност.В процеса на експлоатацията й е направен един ремонт, който според мен е безумен. На последния етаж от сградата на практика са изградили бетонова плоча, уж за да заздравят конструкцията. Това е последната плоча преди покрива. Тя допълнително е натоварила конструкцията на сградата и е започнала да се случва деформация. Към този момент собственикът би трябвало да предприеме мерки, за да я възстанови в облика, в който е била. Такива са изискванията.- Това е почти невъзможно. Парите за ремонтите и поддържането на инфраструктурата са от едно перо на бюджета, а за сградите - от съвсем друго. Освен това ако са и паметник на културата, е трето перо.В Закона за управление на етажната собственост се урежда частично въпросът с неизпълнението на предписание за ремонт на сградата, но това не е пълно решение. За да може да се реагира по- адекватно, ще трябва да се пипнат и законите.- 99,5% от тези сгради са частна собственост. Мислите ли, че не се търсят варианти и не се пише на собствениците за това да си поддържат имотите? Малко са хората с такива възможности.- Според мен някой заблуждава съгражданите ми недопустимо. Няма такова нещо, аз дори го показах на съгражданите ми, които живеят в този район. Там винаги е било отредено за жилищно строителство. Мястото, което всъщност заема сградата, т.е. жилищният блок, към него има придадена зелена площ. А самото място, където в момента се строи сграда с подземни паркинги, винаги е било за жилищно строителство. Там навремето е имало къщи, собствениците на които са били обезщетени след събарянето им. След това е изграден трафопост, в който през 90-те се помещаваше едно култово за района заведение. След това собственици го продали на инвеститор, който кандидатства с проект.- Аз съм интерактивен, т.е. аз ползвам всички възможности на мрежата, които се предлагат като интерактивни комуникации. Освен тези методи ние разлепваме и съобщения в района на хората. Също така съобщаваме на председателите на етажната собственост, с които имаме контакти, ако някъде в техния район ще се строи нещо или ще се извършва някаква промяна в инфраструктурата. Нямаме проблеми с "контактването" на хората, поне аз смятам така. Освен това на сайта на район "Оборище" винаги има такава информация.- Разбира се, те първо представят пред нас инвеститорските си проекти. Те трябва да спазват съответната норма на допустимост, иначе няма как да получат от нас каквото и да било разрешение за строеж или нещо друго.- Не, по никакъв начин. Ако погледнете, цялото високо строителство е в покрайнините на района, т.е. около булевард "Ситняково", където зоната го позволява. Тук в централната част това няма да го видите, защото е ограничено от закона.Изграждане на гаражи и зелени площи е една добра идея. За съжаление в такъв нюанс ако коментираме, върху тези зелени площи никога няма да има детски площадки. Трябва да се мисли къде ще се направи, защото центърът на София е достатъчно застроен. Има нужда от паркинги, но трябва да се намери нещо по-конвенционално. Например високо етажни паркинги и колони, например.


title: НДК ще бъде ремонтиран изцяло с 20 млн. лева до септември 2017 г.

maintext:
Мирослав Боршош, директор на НДК
[Национален дворец на културата]
Мирослав Боршош, архитектът на проекта Любомир Станиславов и управителят на фирмата "Галчев инженеринг", спечелила конкурса за изпълнител - Любомир Галчев, на пресконференция днес.
Преглед на оригинала
Така трябва да изглежда пленарната зала на Съвета на ЕС през 2018 г.
[Национален дворец на културата]
Любомир Станиславов.
Готов е идейният проект за цялостен ремонт и преустройство на Националния дворец на културата. По първоначални разчети той ще струва 20 млн. лева, а срокът за изпълнението е до 30 септември 2017 г. Това обявиха директорът на НДКНДК ще бъде основната сграда по време на българското председателство на Съвета на ЕС през 2018 г. и там ще се провеждат заседанията, официалните срещи и пресконференциите на лидерите на съюза в рамките на шест месеца. Амбицията на ръководството на двореца на културата е той да се превърне в модерен конферентен център, привличащ бизнес и туристи и в дългосрочен план.Боршош увери, че ще продължи да преговаря с правителството за бюджета, защото засега от Министерския съвет са отпуснали по-малко от необходимото - 17 млн. лв., а това е лесно възвръщаща се инвестиция. Освен това все още има много неизвестни около ремонта - например какво ще "излезе" от стените и таваните при събарянето им, тъй като от повече от 30 години никой не ги е поддържал.В обществената поръчка за ремонта на сградата са участвали шест фирми, от които е избрана офертата на "Галчев инженеринг" за около 20 млн., придружена освен с необходимите технически детайли и с подробен план как ремонтните дейности да не пречат на културната програма. Обжалване от останалите фирми не е имало и на 24 октомври е сключен договорът за изпълнение, който е със срок до 30 септември 2017 г.Ремонтът трябва да започне в началото на следващата година и да се вмести в деветмесечния срок, обясни Любомир Галчев. След него НДК ще е "модерна, умна и иновативна сграда", излязла от аналоговата ера и влязла в дигиталната, коментира той. Целта е сградата да стане високоенергийно и технически ефективна, сигурна, по-лесна за ориентиране вътре, по-светла и изобщо - "смарт", добави и архитектът на проектаПодготовката на проекта е отнела почти година и половина, след като миналото лято НДК беше избран за център на българското председателство. За целта специалисти и архитектите от двореца посетили част от сградите на досегашните членки, председателствали Съвета на ЕС. По думите на арх. Станиславов зад замисъла има много логистика и технически изисквания, също и специфични условия за сигурността на депутатите и достъпа до сградата.(на 7 етаж) ще бъде изцяло реконструирана, защото ще е пленарната зала на Съвета на ЕС.ще бъдат обновени напълно, включително и панорамният ресторант, плоските покриви ще бъдат озеленени, а останалите - остъклени.из сградата. Идеята в главното фоайе е да се запази характерният стил, но да бъде много по-светло, затова триъгълните панели ще бъдат заменени със светлинни.в сградата ще бъдат подменени с енергоспестяващи LED източници. Само в една от залите те са над 15 хиляди и в момента представляват значителен енергиен разход.ще бъде почистена и освежена, а реконструкцията на покрива и терасите ще е съобразена така, че да не промени вида на сградата. Цветните светлини по фасадата ще останат.ще бъдат обновени, като най-големи промени и новаще има над южния вход (А6).на три нива с капацитет за над 300 журналисти, места за срещи и пресконференции ще бъде изграден до зала 6.ще бъдат подменени и опростени.


title: Близо една трета от избирателите са гласували до 13 ч.

maintext:
Фотограф: Надежда Чипева
26.20%,
10.65%.
Близо една трета от избирателите -са пуснали бюлетина до 13 ч. днес във вота за президент и вицепрезидент. Това сочат данните на Централната избирателна комисия (ЦИК). По същото време на предишните избори през 2011 г. до урните бяха отишли 17.64 на сто от избирателите.Активността на референдума, която в 10 ч. беше 8.68%, е 22.79%.За кмет на столичния район "Младост" са гласували 22.44 на сто. Сутринта активността там беше


description: Румънецът иска да има ключово участие в селекцията през зимата. И добави, че стои зад думите си, че ЦСКА се нуждае от поне двама и максимум четирима нови футболисти.

title: Йорданеску се разбрал с ЦСКА за задълбочен анализ, но през зимата

maintext:
[LAP.bg]
стои зад думите си, че ЦСКА се нуждае от поне двама и максимум четирима нови футболисти.
Треньорът ЦСКА Едуард Йорданеску заяви, че се надява да изпълни договора си с клуба. Румънецът обяви, че се е разбрал с клуба през зимата да се направи анализ на ситуацията в отбора."Моята договорка с ЦСКА е да завършим шестте мача до края на полусезона и след това да седнем и да анализираме надълго и нашироко цялостната ситуация около отбора. Имаше много спекулации по медиите - както за моето бъдеще, така и за това на играчите", каза Йорданеску пред "Тема спорт".Треньорът е поставен под напрежение заради колебливите резултати. ЦСКА допусна две поредни загуби и е пети с изоставане от десет точки от водачите "Левски" и "Лудогорец"."Бях пределно ясен, че според моя договор не съм задължен да спечеля титлата още този сезон. Разбира се, че всички го искаме. Разбира се, че трябва да го направим за феновете и за клуба. Но разберете, че ние не можем да прескачаме етапи. Обществеността е концентрирана само върху победите, друго не признава. Но за да стигнеш до победите, трябва да преминеш през един много дълъг процес", продължи Йорданеску. Според него този процес изисква много работа, усилия и време.Той иска да има ключово участие в селекцията през зимата. И добави, че"Важно е да съобразим новите попълнения с философията на клуба, както и със съперниците си. Но искам да уточня, че до този момент не съм преговарял с играчи, нито съм давал списъци с желание за привличане или освобождаване на футболисти. Всяко име в този момент ще бъде спекулация. Аз се доверявам на тези момчета в момента."ЦСКА обяви, че в четвъртък ще представи във Военния клуб новия си сайт. В него ще има подробна информация за всички спортове, в които червените имат състезатели.


description: Затворените чужденци, които са малко над 3000 души, са хвърляли камъни

title: Карантината в Харманли предизвика бунт на мигранти (видео)

maintext:
[Сакарнюз]
роблемът с бежанците в центъра за настаняване в Харманли не е краста, а лоша лична хигиена, която причинява рани на някои от тях.
Затова от понеделник беше решено движението на бежанците извън територията на центъра за настаняване в Харманли да се спре. Мотивите за наложената мярка бяха, че се е създало
напрежение сред жителите на града, които се безпокоят от от евентуална зараза.
Обитателите на приемния център ще са под карантина, докато се вземат проби, проведе се изследване и лечение на бежанците, които имат кожни раздразнения.
"Причината за тази временна мярка е, че по този начин по-лесно може да бъде обхванат целият контингент на чужденците, които са настанени в този лагер, и да бъдат направени всички необходими изследвания", обясни заместник-министърът на здравеопазването Ваньо Шарков.
"Това не е нещо, което почваме да го правим от утре, това е нещо, което правим непрекъснато. В отговор на тези страхове и тези спекулации с риска, който продължавам да твърдя, че изобщо не е толкова голям.
И към момента от 20-хилядното население на община Харманли и от стоте души, работещи в центъра, няма нито една диагноза на човек, получил каквото и да е заболяване от пребиваващите в центъра",
заяви още Шарков. От началото на годината в центъра в Харманли са направени над 13 хиляди изследвания, заяви държавният главен здравен инспектор
Ангел Кунчев.
Мигранти, поставени под карантина в центъра в Харманли, се разбунтуваха заради забраната да напускат мястото, в което са настанени. От МВР отговориха със засилено полицейско присъствие, водно оръдие, което не е използвано и изпращане на допълнителни полицейски сили.запалили са гуми и са чупили стъкла, стана известно от съобщение на МВР малко след 14 ч. Според ведомството ситуацията е била овладяна. Няма пострадали при инцидента, а служителите на МВР не са използвали сила.Ръководството на ДАБ и представители на настанените в центъра провеждат разговори с оглед нормализиране на обстановката. На място е и директорът на ОДМВР – Хасково, старши комисар Ангел Ганчев.В началото на седмицата пред Би Ти Ви директорът на Държавната агенция за бежанците Петя Първанова заяви, че пд-рПодробности очаквайте по-късно на www.dnevnik.bg


title: Путин: Ще отлагаме максимално отмяната на котрасанкциите

maintext:
Президентът Владимир Путин заяви по време на дискусия с предприемачи за ефекта от руските санкции, че "ще отлагаме отмяната, колкото може повече".
Това стана по време на "Форум за действие", организиран от Общоруския народен фронт - структура, създадена за обществена подкрепа на Кремъл, по-широка от управляващата партия "Единна Русия".
Според журналист от РБК, присъствал на срещата, Виктор Гофман, бизнесмен от Калининград, призовал "в никакъв случай да не се отменят санкциите, тъй като ние от това зависим"."Разбирам", отвърнал Путин по повод руското ембарго за внос на храни и продукти от ЕС. "На ухо мога да ви прошепна - ще отлагаме колкото може повече."Гофман обяснил, че контрасанкциите са изгодни за бизнеса в селското стопанство, а Путин го призовал да не нарича ограниченията "санкции". Това бяха "ответни мерки", а не санкции, насочени за защита на вътрешния ни пазар, добавил президентът."Разбира се, всички наши производители имат интерес ситуацията да продължи максимално дълго. Но ще ви кажа нещо напълно неочаквано и може би - според вас - криминално: потребителят е заинтересован да получи стоки с добро качество на най-ниска цена и затова трябва да създадем конкурентна среда."Неотдавна министърът на земеделието Александър Ткачов призова санкциите да бъдат удължени с 5 години. Според него обаче, дори да бъдат отменени, няма да има срив на руския пазар, тъй като руското земеделие вече станало конкурентоспособно. Руснаците вече ценят руските продукти и се научиха да харесват пържоли от Воронеж, добави Ткачов.


title: Даниел Вълчев: Не много умната политика на ГЕРБ не успя да разкрие потенциала на Цачева

maintext:
Фотограф: Цветелина Белутова
"Не много умната политика на ГЕРБ не успя да разкрие потенциала на Цецка Цачева. Не може да предлагаш някой, който да оглави нацията и да го извадиш в 12 без 5", коментира днес по БНТ Даниел Вълчев от Движение "България на гражданите". Според него номинацията е трябвало да стане дори година преди изборите. Вълчев допълни, че Цачева е качествен човек, но е недооценена в политиката.Той посочи още, че няма нищо по-нормално от това "Реформаторския блок" да подкрепи кандидата на ГЕРБ, при положение, че те са част от Европейската народна партия. "Не избираме дали харесваме Цачева или Радев. Най-много харесваме Трайков, но той не стигна до балотаж и ще трябва да правим компромис", посочи Вълчев.Той е на мнение, че няма нищо по-нормално от това, ако първата политическа сила не успее да победи на изборите, да последва оставка на правителството. Вълчев допълва, че ако има друга първа политическа партия, тя трябва да поеме нещата в свои ръце и да опита да управлява."Не съм от хората, които чертаят апокалиптични картини - че ще излезем от НАТО, Путин ще хване самолета и ще дойде да ни оглави", посочи Вълчев.В отговор на въпрос, той посочи, че проектът "Реформаторски блок" не е изчерпен. Вълчев подчерта, че първа крачка към бъдещето е да се реши в какъв състав коалицията ще върви напред."Ако на някой не му харесва този влак, да слезе, да хване друг, или да си направи свой", коментира Даниел Вълчев, като визира лидерът на ДСБ Радан Кънев. Според него "Реформаторският блок" има отговорности към голям брой хора."Различни хора сме, нормално е да има различия, има възгледи, крила, крилца, пера, но въпреки това, до сега нещата вървяха добре", каза Вълчев. Според него в България има сгрешена представа за дясното."Дълго време се смяташе, че което не е в БСП, е в дясното.. Счита се и че всичко антируско е дясно, което не е много умно", посочи Даниел Вълчев. Според него истинското дясно е да поставиш по-високо свободата от сигурността.


description: Софийският градски съд (СГС) е прекратил заради делото срещу Мария Дивизиева, която беше началник на кабинета на премиера в правителството на Пламен Орешарски. Причината за това е изтекла абсолютна давност.

title: Делото срещу Мария Дивизиева е прекратено заради давност

maintext:
Мария Дивизиева беше началник на кабинета на премиера Пламен Орешарски.
Фотограф: Юлия Лазарова
Софийският градски съд (СГС) е прекратил делото срещу Мария Дивизиева, която беше началник на кабинета на премиера в правителството на Пламен Орешарски. Причината за това е изтекла абсолютна давност, информира " Правен свят ".Тя беше подсъдима в процеса, свързан с проект по оперативна програма "Административен капацитет" (ОПАК), заедно с още 7 души, между които и бившият шеф на Софийския апелативен съд (САС) Веселин Пенгезов. Обвинението срещу Дивизиева бе свързано с периода от април и май 2009 г., в който тя е била ръководител на дирекция ОПАК към Министерството на финансите. Другите седмина души остават подсъдими по делото.Миналата седмица съдийската колегия на ВСС реши да спази закона и възстанови Пенгезов на длъжността съдия в САС. Решението на колегията бе взето три месеца след като той поиска да бъде върнат на работа, защото отпадна основанието за временното му отстраняване. Пенгезов бе отстранен от длъжност по ал. 2 на чл. 230 от Закона за съдебната власт, тъй като обвинението срещу него не бяха свързани с осъществяването на съдебната власт, а за злоупотреба с евросредства. С промените в закона от лятото тази алинея отпадна. По този начин отпадна и основанието за отстраняването му. Въпреки това съдийската колегия забави решението си. Повече за това четете тук Делото е свързано с деклариране на невярна информация от Петър Петков като представляващ Военно-апелативния съд, пред Управителния орган на ОПАК в Министерството на финансите във връзка с изпълнението на проекта "Информационна система за прозрачност във военните съдилища", който е финансиран безвъзмездно с евросредства. Неверните сведения според обвинението касаят начина, по който е проведена процедурата за избор на изпълнители по проекта. Петков е обвинен като извършител, а останалите – като помагачи.За Дивизиева прокуратурата твърди, че като помагач умишлено е улеснила Петков да предостави неверни сведения – че по проекта за информационната система за военните съдилища са проведени процедури за избор на изпълнители по Наредбата за малки обществени поръчки, но всъщност не били провеждани поръчки. Според държавното обвинение Дивизиева е подпомогнала Петков със съвети, разяснения, обещание да помогне на по-късен етап, както и такива за отстраняване на други пречки.Предвиденото в закона наказание за повдигнатото ѝ обвинение е до 3 години затвор и глоба от 2000 до 5000 лв. В случая срокът на абсолютната давност е седем години и половина. Той е изтекъл на 15 ноември.


title: ЦСКА представи нова платформа и стартира клубна телевизия

maintext:
Червените искат да улеснят феновете на клуба
[ОСК ЦСКА]
ЦСКА официално представи новия си сайт, чиято цел бе да обедини всички "армейски" спортни клубове.Това се прави за улеснение на феновете на червените, които вече ще могат да намерят на едно място информация за всички клубове под шапката на любимия си клуб.Другата новина от представянето на страницата бе, че "армейците" вече ще имат клубна телевизия, която ще излъчва интервюта, репортажи и новини.От футболния "ЦСКА-София" на събитието присъстваха всички играчи, Милко Георгиев, а Христо Стоичков изпрати специално видео послание.В публиката бяха и представители от клубовете по волейбол, баскетбол, борба и други спортове.


description: Забавянето идва от необходимостта избирателите да попълнят две идентични декларации - една за вота за президент и втора, ако желаят да гласуват в референдума. После данните им се вписват ръчно в списъците.

title: Отново огромни опашки за гласуване във Великобритания

maintext:
Фотограф: Георги Кожухаров
Пред избирателната секцията в Баркинг, Лондон, отново има огромни опашки, предава "Нова телевизия"."Неочаквано много хора дойдоха тази сутрин. Обикновено около 9 часа сутринта идват около 10 души да гласуват. Днес по мои изчисления до този момент да дошли около 150 души. Ръчното вписване отнема много време. Със сигурност няма да успеем да обработим данните на всички желаещи, дошли да гласуват, и ще се наложи изборният ден да се увеличи до 21 часа вечерта", коментира Николай Везенков, член на секционната избирателна комисия, половин час след началото на изборния ден.Към 12 ч. българско време опашката продължава да се извива извън секцията. Според Николай Везенков подобно е ситуацията в българското посолство. Той посъветва гласоподавателите да се ориентират към други избирателни секции в Лондон.Забавянето идва от необходимостта избирателите да попълнят две идентични декларации, че няма да гласуват на друго място - една за вота за президент и втора, ако желаят да гласуват в референдума. После данните им се вписват ръчно в списъците.След падането на ограничението за изборни секции в страните от Европейския съюз във Великобритания са открити най-много секции - 53. В Лондон те са 18.Пред "Нова телевизия" говорители на ЦИК коментираха, че процесът може да бъде облекчен, ако гласоподавателите попълнят декларациите си предварително. Съгласно Изборния кодекс независимо от опашките изборният ден може да бъде увеличен само с 1 час, или до 21 ч. местно време.


description: Няколко съвета от спасителите, когато затръгваме за планината между лятото и зимата.

title: Сами в планината? Помислете пак

maintext:
Фотограф: Юлия Лазарова
Ходенето сам в планината е най-големият риск, който може да поеме някой. Това казва Павел Павлов, ръководител на отряд "София" в Планинската спасителна служба. Водим този разговор дни след случая с младия мъж, който бе открит мъртъв след мащабна издирвателна операция през седмицата в Стара планина.Трагичният инцидент е повод любителите на планината да си припомнят, а други да научат какво да не правят, за да не се налагат спасителни акции за тях."Знам, че има много хора, които обичат сами да ходят по планините, но това ги оставя без помощ в случай на инцидент", посочва Павлов и допълва, че все пак винаги е по-добре да имаш с кого да споделиш емоцията от прехода.В планината на практика няма сезон, който да се смята за напълно безопасен. Ако в града времето е по-устойчиво и в общия случай не се сменя рязко, то на висока надморска височина това изобщо не е така. Особено между два сезона какъвто е периодът в момента.През есента времето е много променливо, динамично, падат мъгли, температурите спадат, с което се увеличават и рисковете да ви застигне лошо време, напомнят спасителите. А прогнозите са много точни в рамките на три дни и човек може да прецени дали да тръгва."Планината ще си е на мястото и днес, и утре, и другата седмица. Ако се очаква лошо време, по-добре не тръгвайте", съветва Павлов.Той препоръчва в този сезон да се избягват високите части на планините - над около 1700 м и преходите да са в по-ниските и защитени пояси. Конкретно Стара плана пък подвластна на чести и резки промени във времето.Тръгването сам може да звучи непонятно за много хора, но за страстните любители на планината не е никак чуждо особено като са понатрупали опит. Въпросът е, че това лишава "самотния бегач" от елементарна подкрепа в случай на инцидент или изгубване.Ако падне и получи травма, заради която не може сам да сигнализира за случая, няма да има кой да му окаже помощ. В допълнение, в немалка част от планините мобилните оператори нямат покритие, което лишава от възможността да се търси помощ по тази линия.Павлов съветва, когато в група има пострадал, да му се окаже първа помощ или поне да бъде завит във фолио (задължителна част от екипировката в планината) докато се търси покритие или помощ в хижа или друг обект, до който може да се достигне.Все пак не е толкова далече времето, в което изобщо нямаше мобилни комуникации. Тогава при подобни случаи тъкмо такава е била практиката - пострадалият остава на място, след като за него е направено каквото може от спътника му, а той отива да търси помощ на място. В днешно време може да се опита да намери покритие на мобилния си телефон.От Планинската спасителна служба напомнят за мобилното приложение, което е създадено специално в помощ на туристите в планините. С натискането на само един бутон чрез него се изпраща есемес до службата, който дава точката, в която се намира туристът.Много често спасителните операции не завършват в рамките на един ден. Причината за това често са не толкова метеорологичните условия колкото широкия периметър, в който се търси изгубилия се или пострадалия.Това е особено трудно, когато няма връзка с него - ако батерията му е паднала, няма покритие или пък не е в съзнание.Оказва се планинските спасители нямат право да поискат GPS координати на издирвания от мобилните оператори, това става чрез МВР и съответно се губи много време. В допълнение, в общия случай координатите задават доста обширен терен за издирване.В по-добрия случай при връзка с издирвания от него е възможно да бъде получена информация, която да служи за ориентир на търсещите го - наличие на маркировка - туристическа или горска, отстояние от точката на тръгване и др.През последните години много хора, част от които напълно неподготвени, започнаха да ходят по планините. Някои от тях тръгват с градски дрехи и обувки. Екипировката не е нещото, което те прави планинар, нито може да те опази напълно във всякакви ситуации. Но не е маловажно, че специалните туристически обувки пазят глезените от травми, защото обхващат плътно глезена, а подходящите якета пазят от вятър, дъжд и студ, които в планината се усещат доста по-различно отколкото в града.Липсата на храна и вода в раницата е също риск, който не би трябвало да се поема. В случай на загубване и принудителен престой във високите части, липсата им може да се окаже по-важна отколкото човек си мисли докато е на сухо и топло.Добре заредената батерия на телефона, фенерче или челник, фолио срещу студ са също сред основните вещи, които непрекъснато трябва да са в туристическата раница.


title: Предложените реформи в английския футбол бяха отхвърлени

maintext:
Промени на Острова няма да има
Плановете за цялостна реформа на вътрешния футболен календар в Англия отпаднаха окончателно, след като представителите на лигата, клубовете и Футболната асоциация не успяха да стигнат до споразумение.Те обсъждаха създаването на пет професионални дивизии с по 20 отбора, зимна пауза и мачове за ФА къп само в средата на седмицата, вместо сегашния регламент със срещи през уикенда."Ако през уикенда няма място за мачове от първенството, то тогава как можем да отговорим на финансовите изисквания? Позицията на ФА сложи край на разговорите преди реално те да започнат и преди да имаме възможност да обясним какво ще ни донесе новият модел за вътрешния футбол", смята представителят на футболната лига Шон Харви, който настояваше за разреждане на цикъла от мачове.Позицията на асоциацията е очаквана, след като наскоро асоциацията продаде телевизионните права за ФА къп. Така беше сложен край и на плановете на футболната лига, която предлагаше всеки клуб извън Висшата лига да играе 38 мача, а не 46.Реагирайки на новината за провалените преговори, президентът на четвъртодивизионния Екзитър - Джулиън Таг, заяви за ВВС: "Много фенове не харесаха идеята за промяна и смятам, че нашите собствени привърженици са на това мнение. Мисля, че те изпитват облекчение от това решение".


title: Четири отбора прескочиха груповата фаза на Лига Европа

maintext:
"Зенит" първи си осигури участие в следващата фаза
Всички резултати от кръга:
Група А
"Фенербахче" - "Манчестър Юнайтед" 2:1
"Заря" - "Фейенорд" 1:1
Група В
"Астана" - "Олимпиакос" 1:1
АПОЕЛ (Никозия) - "Йънг бойс" 1:0
Група С
"Андерлехт" - "Майнц" 6:1
"Габала" - "Сент Етиен" 1:2
Група D
"Макаби" (Тел Авив) - "АЗ Алкмаар" 0:0
"Зенит" (Санкт Петербург) - "Дъндолк" 2:1
Група Е
"Астра" - "Виктория" (Пилзен) 1:1
"Аустрия" - "Рома" 2:4
Група F
"Атлетик" (Билбао) - "Генк" 5:3
"Сасуоло" - "Рапид" (Виена) 2:2
Група G
"Аякс" - "Селта" 3:2
"Панатинайкос" - "Стандард" 0:3
Група Н
"Брага" - "Коняспор" 3:1
"Гент" - "Шахтьор" (Донецк) 3:5
Група I
"Ница" - "Залцбург" 0:2
"Шалке" - "Краснодар" 2:0
Група J
"Фиорентина" - "Слован" (Либерец) 3:0
ПАОК - "Карабах" 0:1
Група К
"Саутхемптън" - "Интер" 2:1
"Спарта" (Прага) - "Апоел" (Беер Шева) 2:0
Група L
"Цюрих" - "Стяуа" 0:0
"Виляреал" - "Османлъспор" 1:2
Четири отбора си осигуриха участие в преките елиминации на Лига Европа още след изиграването на четвъртия кръг от груповата фаза на турнира.Първи това стори "Зенит", който записа четвърта поредна победа, след като се наложи с 2:1 над ирландския "Дъндолк" като домакин.Отборът от Санкт Петербург откри резултата в 42-ата минута, когато Александър Кержаков напредна и изведе Жулиано, а той прати топката в мрежата с плътен удар. Гостите обаче успяха да се върнат в мача в 52-ата минута, когато Хорган открадна една топка в средата на терена, напредна и хладнокръвно реализира за 1:1.В 74-ата минута обаче отново Жулиано бе герой за руския тим, като се разписа за крайното 2:1. Бразилецът бе най-съобразителен при едно разбъркване в наказателното поле и успя да промуши кълбото във вратата и донесе ценната победа на своя тим.Напред със сигурност продължава и "Шалке", който също записа четвърта поредна победа при успеха с 2:0 срещу "Краснодар" у дома. Точни за кралско сините бяха Жуниор Кайсара и Набил Бенталеб, които се разписаха в рамките на три минути в средата на първото полувреме.С пълен актив от точки е и украинският "Шахтьор" (Донецк), който спечели с четвърти успех в групата си, след като се наложи с 5:3 като гост на белгийския "Гент". Напред продължава и "Аякс", който събра десет точки след победата си над прекия конкурент "Селта" (Виго) с 3:2 у дома.В един от най-интересните двубои тази вечер "Саутхемптън" победи "Интер" с 2:1 у дома. "Нерадзурите" поведоха с гола на Мауро Икарди в 33-ата минута, но в самия край на полувремето домакините получиха правото да изпълнят дузпа. Зад топката застана Душан Тадич, но изстрелът му в десния ъгъл бе блокиран от Самир Ханданович.През втората част "светците" стигнаха до пълен обрат, който започна с автогол на Юто Нагамото в 70-ата минута, когато той засече топката в собствената си мрежа след остро центриране на Върджил ван Дайк. Седем минути преди края Нейтън Редмънд направи хубав самостоятелен пробив, който завърши с попадение във вратата на италианския тим.


description: За незабавно и радикално намаляване на въглеродните емисии от енергийния сектор призовават от самия сектор.

title: За спешно и радикално намаляване на парниковите емисии призовават от енергийния сектор

maintext: За ограничаване повишаването на световните температури до 1.5 градуса по Целзий са необходими радикални промени в енергийния сектор и намаляване на емисиите до нулево равнище към 2040 г. Това е заключение в публикуван днес доклад на Международната агенция по енергетиката (МАЕ) – орган в рамките на Организацията за икономическо сътрудничество и развитие, цитиран от "Ройтерс", съобщава БТА.МАЕ публикува първия си доклад за постигането на целите за борба с климатичните промени, залегнали в Парижкото споразумение. В момента представители на над 190 държави преговарят по детайлите на това споразумение на среща в Маракеш, Мароко.Заключение на доклада е, че има спешна нужда от незабавно и радикално намаляване на емисиите въглероден диоксид от енергийния сектор, ако искаме да имаме шанс за постигане на целта за ограничаване покачването на температурите до 1.5 градуса по Целзий, посочва организацията в доклада си "Световни енергийни перспективи 2016".Близо 90 процента от електроенергията ще трябва да идват от атомни централи или от възобновяеми енергийни източници като слънце и вятър, а в енергопроизводството от изкопаеми горива като газ ще трябва да са въведени технологии за улавяне и складиране на въглеродните емисии, отбелязват авторите на доклада.Според новия политически сценарий на МАЕ, който отчита както приетите мерки, така и декларираните политически намерения, производството на електричество от възобновяеми източници се очаква да достигне дял от 37 процента от общото производство до 2040 г.Всички пътнически и лекотоварни автомобили ще трябва да бъдат електрически, както и да се увеличи делът на електрическите камиони и автобуси, за да се гарантира постигането на целта.Едва 1.3 милиона от общо близо 1 милиард автомобили в света обаче ще се задвижват с електричество към края на 2016 г., напомнят експертите на организацията.Близо 100 държави ратифицираха Парижкото споразумение, което влезе в сила на 4 ноември и предвижда ангажимент за ограничаване на повишаването на световните температури до под 2 градуса по Целзий над прединдустриалните равнища и полагане на усилия за лимит от 1.5 градуса.


description: Министерският съвет одобри допълнителни разходи и трансфери по бюджетите на ведомства и общини в размер на 28.306 млн. лева, съобщи правителствената пресслужба.

title: Кабинетът отпусна 8 млн. лв. за варненския кв. "Аспарухово"

maintext:
Последствия след наводнението в квартал Аспарухово, Варна през юни на 2014 г. Фотограф: Анелия Николова
Други 7.7 млн. лв. се дават на общини за ремонти на пътна мрежа, улици и подобряване на водоснабдяването. на община Варна се предоставят 8.519 млн. лв. за преодоляване на последствията от бедствието в район Аспарухово от 2014 г. Наводнението отне живота на 14 души, срина къщи и заля други с тиня и боклуци. Кварталът получи 10 млн. лв. от европейския фонд "Солидарност" за отводнителни канали и преустройство на двете дерета, които обаче все още не са усвоени.Други 7.7 млн. лв. се дават на общини за ремонти на пътна мрежа, улици и подобряване на водоснабдяването.
За ремонта на 20 км от пътя между родопските села Долно Черковище и Голям извор са предвидени 11.8 млн. лв.
Министерският съвет одобри допълнително 28.306 млн. лв. по бюджетите на ведомства и общини за ремонти и благоустройство, съобщи правителствената пресслужба.От тях


title: Движението през пункта "Лесово" вече е възстановено

maintext:
Фотограф: Надежда Чипева
Движението през ГКПП-Лесово е възстановено в двете посоки, съобщиха от граничния пункт, цитирани от БТА.Сутринта пунктът бе затворен заради специализирана операция на ДАНС и ГД "Борба с организираната престъпност", при която бяха арестувани повече от 30 митнически служители. До обяд се образува повече от четирикилометрова "опашка" от тежкотоварни автомобили от двете страни на границата.В акцията участваха около 300 служители на двете управления, както и съдии от Специализирания наказателен съд.Задържаните са действали като организирана престъпна група и са заподозрени, че са искали и вземали подкупи в различни размери.Участниците в групата са наблюдавани в продължение на месеци, като са използвани и специални разузнавателни средства, съобщи административният ръководител на Специализираната прокуратура Иван Гешев.


description: Новото кинопредложение от създателите на "Аз, проклетникът" - съчетава звездно присъствие, над 85 любими музикални парчета и групичка симпатични рисувани животни, които споделят една мечта - да пробият в шоубизнеса.

title: Играй и спечели с "Ела, изпей!"

maintext:
[YouTube]
Ела, изпей и спечели - новата киноигра на "Дневник" е посветена на анимация и то не каква да е, а мюзикъл с гласовете на Матю Макконъхи, Рийз Уидърспуун и Скарлет Йохансон. "Ела, изпей" - новото предложение от създателите на "Аз, проклетникът" - съчетава звездно присъствие, над 85 любими музикални парчета и групичка симпатични рисувани животни, които споделят една мечта - да пробият в шоубизнеса.Коалата Бъстър (Макконъхи) е собственик на западащ театър. За да го спаси, той решава да организира певческо състезание, в което се пресичат съдбите на десетки герои - прасенцето Розита, уморена домакиня с 25 деца (Уидърспуун), пънкарката-таралеж Аш с проблемен приятел(Йохансон), слончето със сценична треска Мийна (Тори Кели), мишката с мания по Синатра Майк (Сет Макфърлейн) и още много образи с познати мечти и проблеми.В първото - от 28 ноември до 11 декември участниците ще се състезават за двойна покана за ексклузивната предпремиерна прожекция на филма "Ела, изпей" на 15 декември в София. Въпросът, който вече е активен на сайта на играта , е само един, а поканите, които ще бъдат разпределени чрез томбола, са 50.От следващият 12 декември до 25-ти, Коледа, "Дневник" ще зададе още два въпроса, свързани с филма "Ела, изпей". Всеки, отговорил правилно, дори само на един от тях, ще участва във втора томбола за оригинални предметни награди от филма – аудиослушалки, светещи ключодържатели, чанти за обяд и ученически комплекти. В този етап на играта отговорите от първо ниво не играят, но два верни отговора на последните два въпроса увеличават шансовете за печалба.Вижте повече за играта и филма вижте в трейлъра и на нейния сайт , а преди да започнете да играете, прочетете и условията за участие


title: Всеки си плете чорапa, но винаги има време за промяна

maintext:
Абдула и конят му Араб.
Фотограф: Дневник
Абдула се появява с бърза скорост, сякаш довят от вятъра, малко преди 15 ч. в неделя. Спира, завързва Араб на дървото. Почти в движение вади личната карта от джоба и се втурва към сградата на читалището. Там е секцията в село Мишевско. Араб е неговият кон. Яздил е с него два часа, за да дойде да гласува. Бърза да се върне при животните.Селото се намира между Ардино и Джебел. Минава се по път, който наскоро е бил асфалтиран. В ранния следобед сякаш всичко е спряло. Само листата, завъртени от време на време от вятъра, създават усещане за движение. И Абдула. Той излиза от читалището една идея по-спокоен, но все така забързан. Възрастен, гневен, може би около 60 годишен, с издълбани от бръчки лице и напукани ръце, яхва Араб и разказва. "Имаше работа, имаше парисега нищо няма. Нищо не се купува. Сега, който иска да работи, ще намери, ама е трудно", изстрелва мъжът. Нямало е кампания, никой не е идвал, но Абдула не е очаквал и нещо друго. Защото тези избори не са важни - нито толкова за партиите, нито за хората. Защото всички са еднакви. Борбата е за кметските и парламентарни избори."Тогава, тогава какво става", казва мъжът, вече почти потеглил с Араб. Трябва да се връща. Изброява 30-те животни, които го чакат и потегля с листата.От Ардино до Кърджали и обратно сред повечето хора, предимно мюсюлмани, се прокрадва носталгия към времето на Тодор Живков. Попитани как се чувстват заради Възродителния процес, всеки казва, че това е било друго, че Живков не е бил виновен за него, че "имената са едно, пътищата и прехраната - друго".Вкопчени в спомена по това време, "когато е имало здравни услуги", повече възможности за препитание, повече от всичко, хората все пак гласуват. С надежда или дисциплинирано - заради принадлежността към една партия или заради нещата, които са чули по телевизията, или заради това, което им каже кметът в деня на вота. За тях кампания не е имало. Никой не е дошъл, никой нищо не е казал или обещал. А и да обещават "всеки си плете чорапа". Масово разлепени са плакати на Пламен Орешарски и ДПС, тук там има плакати на ГЕРБ и на Ивайло Калфин. За повечето хора борбата ще е между първи и втори тур.Попитани за изборите, хората се оплакват от други проблеми, свързани с цените на чушките - 15 стотинки на килограм, и тютюна - 4 лв на килограм. Вече почти никой не сее и не се занимава с това. Младите хора трябва да работят в чужбина, за да изкарват пари. Връщат се само лятото."Трети мандат съм кмет. Казах си тази година ще си почина. Ама вчера не издържах. Сви ми се сърцето и почнах - къща по къща, да съм сигурен за гласовете", казва Сами Везир, кмет от ДПС трети мандат на село Чорбаджийско. Той стои пред читалището, където е една от секциите. Посреща идващите гласуващи, поздравява ги. За него няма проблем с цената на чушките. Той също е земеделец, но успява да продаде на добра цена чушките и не се оплаква. Не иска да е четвърти мандат кмет. Спира разговора, за да продиктува на някой резултата по телефона.В района на Кърджали традиционно се гласува за ДПС. За кандидата, подкрепен от движението няма категорична оценка - хората го познават като министър-председател, но нямат отношение към работата му. Някои може да кажат, че е бил добър финансов министър, но не свързват личността му с нищо, което може да им донесе по-добър живот. Сред хората се забелязва и такива, които подкрепят и БСП. Има и такива, които смятат, че генерал Румен Радев ще спечели на втори тур. Предполагат, че за него ще дойдат гласове именнно от движението. Борбата между ДОСТ и ДПС почти не се усеща, въпреки че това е родният край на Местан (в село Островец, Везир дори е негов съученик, но не подкрепя какво е направил той с ДПС). Разтлала се е една тиха апатия. Без очаквания за бъдещето и без надежда."Всички ще са срещу властта на втори тур", казва млад мъж пред читалището в Мишевско. С зачервени от вятъра бузи и усмивка, той обобщава: "тук се гласува като стадо". Завършва гимназия в Кърджали и програмиране във Варна, той е един от многото хора, опитали се да работят в чужбина. В Швеция при брат си. Първо в частна фирма, после в пицария.""Почнах на английски, после започнах и шведски да уча, а то трагедия. Колкото и да работя, не ми се седи. Там е студена държава. Едно и също. Тук може да излезеш на кафенце, на биричка", казва мъжът, който е над 30 годишен. "Тепърва ще пускам корен, не искам да се отдалечавам много от самата държава. Ще си търся работа в Джебел, в Кърджали..", казва мъжът."Винаги я има надеждата. Винаги го има желанието за нещо по-добро. За нещо по-хубаво. Не ми е приятно как всичко се руши, но", споделя момчето, докато гледа разрушената сграда пред читалището в Мишевско. Преди в нея е имало зъболекарски кабинет."По-интелигентните у нас винаги ги държат настрана, а по-послушните ги слагат. Но винаги има време за промяна" завършва младият мъж.


title: Китайци направиха електромобил - рекордьор

maintext:
[NextEV]
[NextEV]
Китайският производител на електрически автомобили NextEV представи първият модел от новата си марка NIO. Спортната кола е кръстена EP9 и вече постави рекорд за най-бърза обиколка на Северната дъга на Нюрбургринг.Колата е подобрила най-доброто постижение за електричка и на френската писта "Пол Ришар". Китайският електромобил впечатлява с ускорение до 100 километра в час за под 3 секунди и достигане до 200 км/ч за 7.1 секунди.Друга впечатляваща характеристика на колата е възможността да възстанови пълният капацитет на батериите след зареждане от 45 минути. Максималният запас от ход пък е над 400 километра.За момента EP9 обаче не е готова за серийно производство. Не е ясно и дали някога ще влезе в производство. По-скоро суперавтомобила ще остане като средство за реклама фирмата.


description: "Аз трябва да призная, че имам също политически опции в Молдова", заяви той, след като положи клетва в молдовското посолство в Букурещ.

title: Бившият президент на Румъния Бъсеску стана гражданин и на Молдова

maintext:
Траян Бъсеску
Бившият румънски президент Траян Бъсеску стана молдовски гражданин и заяви, че може да се включи в политиката в бившата съветска република, предаде БТА.
Бъсеску и съпругата му Мария положиха днес клетва в молдовското посолство в Букурещ и получиха гражданство в Молдова, която някога е била част от Румъния.
"Аз трябва да призная, че имам също политически опции в Молдова", каза Бъсъску, който е Бъсеску, който бе президент на Румъния от 2004 до 2014 г., насърчаваше по-близки връзки между страната му и Молдова и заявяваше, че двете държави трябва да се обединят отново."Аз трябва да призная, че имам също политически опции в Молдова", каза Бъсъску, който е разследван за пране на пари в страната му. Той е и кандидат за член на Сената на парламентарните избори в Румъния на 11 декември.
В Молдова ще има президентски избори на 13 ноември, на които ще се изправят един срещу друг кандидат, подкрепящ по-близки връзки с Русия, срещу бивша икономистка от Световната банка, която иска сближаване с Европа.
Бъсеску изрази увереност, че "Молдова има само един път пред себе си - към Запада и към ЕС и защо не - към Румъния, ако молдовските граждани искат това".


description: Бившият футболист на ЦСКА Филипе Машадо е бил на борда на падналия в Колумбия самолет, потвърждава изнесеният списък с пътниците.

title: Бивш футболист на ЦСКА е бил на борда на падналия самолет

maintext: Бившият футболист на ЦСКА Филипе Машадо е бил на борда на падналия в Колумбия самолет , потвърждава изнесеният списък с пътниците. Заедно със съотборниците му от "Шапекоенсе" са пътували за мача си с "Атлетико насионал" от финала за Купа Судамерикана.Общо 42-ма души е била делегацията на бразилския клуб, като в нея влизали футболистите, треньорският щаб и служебни лица. На борда е имало още привърженици, журналисти, както и деветчленен екипаж.Засега се съобщава за шестима оцелели, пише испанският "Ас".Първата официална информация от властите в Колумбия е, че от полет CP2933, идващ от междинната спирка в Боливия, са дали знак за електрически проблем на борда. Веднага е задействан спасителен екип.Пилотите се насочили към второто по големина летище в страната - в Рионегро. Самолетът е паднал в планински район.Машадо игра в ЦСКА от 2007 до 2009 г. и стана шампион с червените. Той участва в 37 мача и вкара два гола, един от които с глава за победата с 1:0 срещу "Левски".


description: Над 60 елхи, 30 снежни човека и 65 хил. орнамента украсяват Белия дом за Коледа. Темата на декорацията тази година е "Дарът на празниците".

title: Фотогалерия: Последната Коледа на семейство Обама в Белия дом

maintext:
1/17 снимки в галерията Около 65 хиляди коледни орнаменти и 63 елхи вече украсяват Белия дом за последната Коледа, която семейство Обама ще празнува там.
За да бъде пременена резиденцията на американския държавен глава, са били необходими 10 дни и усилията на 32-ма дизайнери и над 100 доброволци.


description: Към 20 ч. "Алфа Рисърч" направи разбивка на профила на избирателите по пол, възраст, степен на образование, тип населено място, етнос. Ето графиките.

title: Инфографика: Профилът на избирателите по пол, възраст, образование и етнос

maintext:
Фотограф: Велко Ангелов
Подкрепеният от БСП кандидат за президент ген. Румен Радев печели най-много гласове в днешното гласуване за президент и отива на балотаж с претендента на ГЕРБ Цецка Цачева. Т
ова показаха данните на социологическата агенция "Алфа Рисърч" към 20 ч., но предстои преброяването на бюлетините и обявяването на официалните резултати от Централната избирателна комисия.
Към 20 ч. "Алфа Рисърч" направи разбивка на профила на избирателите по пол, възраст, степен на образование, тип населено място, етнос. Ето графиките:
Профил на избирателите по пол


description: За отбелязване е и забавният им кавър на тежката класика Enter Sandman, изпълнена изцяло на детски музикални инструменти.

title: Видео: Първият албум на "Металика" от 8 години и Enter Sandman на училищни инструменти

maintext: След осем години затишие "Металика" издадоха нов албум. Hardwired... to Self Destruct е десетият студиен албум на най-известната траш-метъл група в света и официално е в продажба от днес, но музикантите подгряха появата му с 12 видеоклипа, по един за всяка от песните, последният от които излезе вчера. Целият албум на групата може да бъде прослушан в YouTube и дори в Napster - стрийминг платформата, която навремето музикантите осъдиха за свободно споделяне на музиката им.Според Робърт Трухильо, четвъртият поред басист в историята на групата, Hardwired... to Self Destruct е може би е и най-добрият им албум досега. Музикалните журналисти също му дават високи оценки, наричайки го "по-тежък от ада" (NME) и "най-добрите им рифове от десетилетия" ("Гардиън"). Поне един член на групата вероятно е със смесени чувства по този въпрос - китаристът Кърк Хамет, който преди време се оплака, че загубил смартфона си с над 400 рифа , готвени за новите записи."Трябваше да го преживея. Невероятно разочарование е да си вложил толкова труд, време и надежди в нещо и то да изчезне", коментира пред "Ройтерс" той. Но заяви, че "Металика" са в един от силните си творчески периоди и от тях може да се очаква още. За да промотират албума си, "Металика" се включиха в хумористичен кавър на една от големите си класики Enter Sandman, изпълнен изцяло на инструменти от американските класните стаи.


description: Проверени са били 4267 жилищни сгради в София, Пловдив, Варна, Бургас и Русе.

title: Цацаров се зае и с остъклените балкони

maintext:
Фотограф: Асен Тонев
В София, Пловдив, Варна, Бургас и Русе са издадени 57 влезли в сила заповеди за премахване на незаконни надстройки, остъклени балкони, лоджии и покривни тераси, като досега са премахнати 36 незаконни обекта. Остават още 21 влезли в сила заповеди за премахване, които са в процес на изпълнение и се предприемат предвидените законосъобразни действия от органите на Дирекция национален строителен контрол (ДНСК).
За проверката на дирекцията съобщи прокуратурата, тъй като тя е по нейно разпореждане. Повод са
медийни публикации за случаи на незаконно надстрояване и пристрояване на съществуващи строежи в столицата и големите градове в страната.
Целта на проверката в София, Пловдив, Варна, Бургас и Русе е била да се установяват незаконно изградени и изграждащи се допълнителни етажи на жилищни сгради, високо застрояване, включващо изпълнени надстройки, остъклени покривни тераси, лоджии, навеси и балкони без разрешение и в нарушение на разпоредбите на Закона за устройство и територията.
За 3930 сгради ДНСК не е установила надстрояване, пристрояване, изграждане на тераси и остъкляване на балкона над кота корниз 15 метра.
След като за 225 жилищни сгради ДНСК е установила такива, към момента дирекцията изяснява на кого е собствеността им, изискала е данни за издадени строителни книжа, установява извършителите на строежите и правомерността на действията им. Ако сред тях бъдат открити незаконни строежи, ДНСК ще предприеме нужните действия по издаване на заповеди за премахване, уверяват от прокуратурата.
За други 112 жилищни сгради също са установени надстроявания, остъклени тераси, дървени и метални навеси и перголи над кота корниз. Тъй като обаче те са от четвърта категория, компетентни да установят незаконности и да премахнат сградите са общинските администрации.
Проверката на Върховната административна прокуратура продължава.
Иначе проверка на Софийската градска прокуратура е установила, че в София е занижен контролът по строителството и не се извършват регулярни проверки. Затова на 23 ноември 2016 г.прокуратурата е отправила предложение до дирекция "Общински строителен контрол" в Столичната община за извършване на ежеседмични проверки на територията на столицата за наличието на незаконно надстрояване.
Проверени са били 4267 жилищни сгради.


description: "Прегледът показа, че нищо страшно не се е случило. Състоянието му е добро", заяви лекарят на "Фенербахче".

title: Ван Перси се възстановява добре след тежък удар в окото

maintext:
Robin van Persie came back to watch the game after his eye injury. pic.twitter.com/R7svICnGxS — Fener Int (@fenerint) November 6, 2016
Fenerbahce have played down fears that Robin van Persie has suffered a serious eye injuryhttps://t.co/ByDwAwVu0I pic.twitter.com/4NA26UdUSx — BBC Sport (@BBCSport) November 6, 2016
Нападателят на "Фенербахче" Робин ван Перси се възстановява добре, след като получи тежък удар в лявото око, съобщи Би Би Си.Холандецът вкара първия гол при успеха с 3:1 срещу "Акхисар" в турското първенство, но още през първата част трябваше да бъде сменен принудително.След силния удар се появи кръвотечение. Докторът на "Фенербахче" успокои, че зрението на Ван Перси не е застрашено."Прегледът показа, че нищо страшно не се е случило. Състоянието му е добро", заяви лекарят на клуба.След като получи помощ и беше прегледан в болница в Истанбул, Ван Перси дори се завърна на стадиона, за да догледа мача.


title: От днес общините могат да кандидатстват с проекти за минерални извори

maintext:
Фотограф: Здравко Йончев [www.zdravkoyonchev.com]
От днес (1 ноември) Националният доверителен екофонд започна да приема проекти от общините по пилотната програма за разработване на минерални извори, които се намират на тяхната територия. Срокът за внасяне на предложения е 16 декември 2016 г., информират от пресцентъра на Министерството на околната среда и водите.
Всички условия за кандидатстване ще намерите на сайта По програмата ще се подпомагат подмяна, изграждане или разширяване на инфраструктурата за пренос или подаване на минералните води до ползватели, резервоари, топлообменници, оборудване за експлоатация и водовземане.
Находищата на минерални води у нас са изключителна държавна собственост и са 102. От 2011 г. с промени в Закона за водите е въведена възможността те да се предоставят безвъзмездно на общините за срок от 25 години. Досега от нея са се възползвали 42 общини, които стопанисват 63 находища, както и 37 находища - общинска собственост. Данните сочат, че до момента се оползотворява по-малко от 20 процента от ресурса, като потенциалът е 3800 литра в секунда.
Бюджетът на програмата е 3.5 млн. лв. Кандидатите трябва да представят готови предпроектни проучвания, технически проекти и бизнес план, доказващ икономическата целесъобразност на проектите.
Програмата е с характер на финансов инструмент и ще се реализира през 2017 г. Със средствата ще се осигуряват безвъзмездно до 50% от проектите на общините, като за останалата половина от стойността им местните власти ще трябва да използват собствени средства или кредитен ресурс. Освен безвъзмездното финансиране на общините ще има възможност да се покрият и лихвите по взетите от тях кредити.


description: Кандидатът за вицепрезидент на БСП обвини Реформаторския блок в негативна кампания.

title: БСП има още малко резерв за балотажа, убедена е Илияна Йотова

maintext:
ИЗБОРИ ЗА ПРЕЗИДЕНТИЛИЯНА ЙОТОВА
Фотограф: Надежда Чипева
Очаквам крайна мобилизация на симпатизантите на БСП за балотажа. Имаме още малко резерв за втория тур. Това заяви пред Нова телевизия кандидатът за вицепрезидент на левицата Илияна Йотова.Тя добави, че партията не е искала и няма да поиска помощ от нито една друга политическа сила за предстоящия балотаж. Йотова обаче уточни, че до момента единствено кандидатът на ГЕРБ Цецка Цачева има обещана помощ от Лютви Местан и партията му ДОСТ.Според нея битката за президентския пост е станала крайно негативна след първия тур, като обвини Реформаторския блок за това. Причината - изненадващата победа на ген. Румен Радев и слабият резултат на техния кандидат Трайчо Трайков."Четиримата министри на реформаторите са пуснати да свършат черната работа и да направят една негативна кампания. Но ние няма да влезем в този агресивен тон", уточни Йотова.


title: Съдът остави в ареста петима от задържаните за бунта в Харманли

maintext:
Фотограф: Георги Кожухаров
Съдът остави в ареста първите петима от 18-те задържани афганистанци, обвинени за бунта в центъра в Харманли. Съдът прие, че е налице обосновано предположение, че младите мъже, които са между 20- и 30-годишни, са участвали в размириците и са проявили особена дързост и цинизъм, има опасност да повлияят на свидетелите, ако бъдат освободени, и могат да извършат друго престъпление.От първите петима от 18-те задържани, които се изправиха пред съда, само един призна, че е участвал в бунта миналия четвъртък, но отрече да е хвърлял камъни. Всички останали отрекоха да са били сред протестиращите.Адвокатите им поискаха от съда те да не бъдат постоянно задържани, защото няма достатъчно събрани доказателства, няма опасност те да се укрият, защото центърът в Харманли е вече от закрит тип, а престъплението, в което са обвинени, не е тежко и не налага най-строгата мярка за неотклонение.Според прокуратурата има данни, че задържаните са извършили и други престъпления, за които разследването продължава. Обвиняемите са афганистански граждани и нямат постоянно пребиване в България. "Това води до изключително положение и реална опасност да се укрият или да извършат други престъпления", заяви още прокурор Маргарит Стоилов.Афганистанците са представлявани от трима защитници, като те споделиха, че всички задържани твърдят, че не са участвали в бунта, а са били приканвани и изкарвани от стаите в центъра при началото на размириците от няколко млади мъже. Никой не посочва кои са те. Единствено като организатор е посочен Идрис Бабакархел. Преди да започне заседанието, докато камерите в залата все още заснемаха арестуваните, той отрече да е участвал в протеста и да е хвърлял камъни. От съда поиска да не бъде задържан, защото няма опасност да избяга.На петимата беше назначен преводач от фарси и пущу.


description: Ако имате информация за интересно предстоящо събитие и искате да я споделите с други родители, пишете ни наdnevnik@dnevnik.bg.

title: С децата в почивните дни (19 и 20 ноември)

maintext:
Фотограф: Carlo Allegri
Детска архитектурна работилница ще се говори за хуманитарната архитектура. Децата ще научат за японския архитект Шигеру Бан, който използва материали като хартия и картон, за да помага на хора по цял свят, останали без дом след природни бедствия. Всяко дете ще измисли и създаде собствен проект за временна постройка, а накрая всички заедно ще направят структура в реален мащаб от картонени тръби. Занятията се провеждат в сградата на Съюза на архитектите, ул. "Кракра" 11, групите са от 10, 13 и 15 часа. Записване и допълнителна информация на ще се говори за хуманитарната архитектура. Децата ще научат за японския архитект Шигеру Бан, който използва материали като хартия и картон, за да помага на хора по цял свят, останали без дом след природни бедствия. Всяко дете ще измисли и създаде собствен проект за временна постройка, а накрая всички заедно ще направят структура в реален мащаб от картонени тръби. Занятията се провеждат в сградата на Съюза на архитектите, ул. "Кракра" 11, групите са от 10, 13 и 15 часа. Записване и допълнителна информация на arch_for_children@abv.bg
[Вълшебната къща на Ема]
- София -
- София -
[Студио Театрална шапка]
- София - от 11 до 13 часа в магазин Декатлон Подуене ще се проведе безплатен урок по уейвборд. Нужно е предварително да се регистрирате - от 11 до 13 часа в магазин Декатлон Подуене ще се проведе безплатен урок по уейвборд. Нужно е предварително да се регистрирате тук
[Woodventures]
"Защо и как" по Дж. Р. Киплинг.
- Пловдив - от 11.30 до 12.30 в магазин Декатлон ще има безплатна тренировка с малки батути. Необходимо е да се регистрирате предварително - от 11.30 до 12.30 в магазин Декатлон ще има безплатна тренировка с малки батути. Необходимо е да се регистрирате предварително тук
[Декатлон]
- Пловдив -
Open Geoboard
[сдружение]
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg "Вълшебната къща на Ема", организира работилницаот 17 ч. Децата ще развият уменията си за моделиране с глина, ще научат нови техники за създаване на текстура и как се прави бухалче. След това ще имат възможност да оцветят своят нов приятел с акрилни бои. Работилницата е подходяща за деца на възраст от 4 до 14 г. Всички материали са осигурени. Необходимо е предварително записване на тел. 0887764649, със съобщение на страницата във "Фейсбук", или на nevenadacheva@gmail.com . Цената за едно посещение е 15 лв.- От 12 до 13 ч. деца и родители са поканени в Националния етнографски музей, където ще чуят разказ от д-р Анита Комитска за традиционното българско облекло. След това децата ще могат да изработят своя кукла от дървена лъжица с народна носия, като изберат модел от картата на България с носиите по региони. Входът за ателиетата е свободен за децата и всички членове на семейството. Събитието е част от кампанията за набиране за средства за изграждане на Образователен център в музея "Опознай традициите, за да обикнеш народа си!", на която фондация "Изиарт" е партньор.Институт Сервантес кани малките почитатели на испанската култура на ателиеот 11 ч. Децата ще научат как се майсторят театрални кукли и ще творят с думи на испански.- Софийската опера каниот 10 часа. Необходима е предварителна резервация на те. 02 8006266- Дом на културата "Средец" кани малки и големи от 10 часа на представлението. Цени на билети: 3 лв. за деца и 4 лв. за възрастни.- Руски културно-информационен център представя арт театъра. Началото е в 11 часа, входът е 5 лв.- За Нощта на театрите студио "Театрална шапка" предлага богата програма за най-малките: 10 часа - Музикален куклен театър; от 11 часа -; от 19 -- постановка за възрастни и деца. Цена на билети: 5 лв.по Х. К. Андерсен представя театър "Ателие 313" от 11 часа. Входът е свободен.- Софийската опера и балет е отворена от 11 часа за децата с адаптираната за тях опера от Волфганг Амадеус Моцарт- от 11 часа театър "София" представяот Астрид Линдгрен, адаптация Катя Петрова. Цени на билети: 6 лв. за деца, 8 лв. за възрастни.- От 14 часа в ателието на Woodventures на ул. "Лерин" 58 децата са поканени, за да майсторят дървени модели от колекцията. Необходимо е предварително записване на телефон 088 588 2725, със съобщение във "Фейсбук" или на woodventures.bg@gmail.com Дом на културата "Средец" предстявапо Братя Грим. Началото е в 12 часа, билетите са по 3 лв. за деца и 4 лв. за възрастни, От 14.30 часа малките зрители могат да се насладят на- 7 сугестопедични приказки за малки и големи предлага от 11 часа Център по класическа сугестопедия "Вихровения" . Входът е свободен, но след предварително записване на тел.: 0879 811 644.- Университетски театър "Нов български университет" отваря врати от 11 часа за деца от 7 до 13 години, за да създаде заедно с тях следващото представление на театъра. Заедно със студенти и екип професионалисти, децата ще работят по (направата) на. Входът е свободен.по Вилхелм Буш могат да гледат децата от 11 и от 12.30 часа Общински Културен Институт театър "Възраждане".организира от 12 часа творческо ателие Zелена . Цена на билети - 10 лв.- детския спектакълможете да гледате безплатно в Общински драматичен театър "Боян Дановски".- Драматичен театър "Стоян Бъчваров" представя от 15 часа спектакълапо Достоескина Детско-юношеския театър "Златното ключе". Театрална адпатация и постановка - Сия Папазова. Вход свободен.- Вход свободен обявява Драматичен театър "Никола Вапцаров" за децата от 11 часа за постановката- Драматичен театър ,,Проф. Енчо Халачев" представяот 11 часа, а от 14 часа децата и родителите им могат да гледат спектакъла. Вход свободен.очаква най-малките в Държавния куклен театър от 11 часа. Спектакълът ще разкаже за препятствията пред Принца и неговото любимо момиче - изпълнени с въпроси и много срещи - с Духа на морето, Водната бабичка, Вълната, Водовъртежа, Островчето, които дават отговори... Режисьор е Славчо Маленов.- Национално училище за музикално и сценично изкуство "Проф. Панчо Владигеров" представя спектакълапо Валери Пертов от 16 часа, а от 18 часа -от Борис Априлов. Вход свободен.- от 18 часа Драматично-куклен театър "Иван Димов" ще разкаже на децата историята на. Входът е свободен.- От 16 часа малките зрители могат да се насладят на спектакълав Драматично-куклен театър "Васил Друмев".- спектакъла за деца на Орлин Дяковпредставя Драматичен театър "Сава Огнянов" от 11 часа.Безплатен урок по плуване за деца и младежи организираот 11 до 13.45 ч. Той ще е в плувен комплекс ВСИ, а заниманието е подходящо за начинаещи и средно напреднали на възраст между 4 и 18 години. Всяко дете трябва да бъде с плувна шапка, бански, джапанки, кърпа и плувни очила. Помощни пособия за плуване са осигурени от плувния комплекс. Необходимо е да се регистрирате предварително тук - Родопски драматичен театър "Николай Хайтов" кани децата от 11 часа на постановката. Цена на билети: 4 лв.По време на последната си експедиция професор Многознайко открива непознат вид животно - хем варан, хем водно влечуго. Професорът прекарва седмици, изучавайки го, но не може да разбере какво е то. Тогава решава да помоли младши-палеонтолозите от "Био игри" за помощ.В първата част на ателиетодецата ще търсят частите от мистериозното животно из природонаучния музей. Във втората част ще намерят отговори на въпросите: Имало ли е водни влечуги? Динозаври ли са били или не? Има ли ги и днес?Всяко дете ще изработи тематични играчки- водно влечуго. Занятията са от 11 до 12.30 ч. за деца между 5-7 годишна възраст и от 13 до 14.30 ч. за деца между 8-10 годишна възраст. Необходимо е предварително записване на 0889/ 996724 или info@bio-game.org Лаборатория за игри Open Geoboard , чийто домакини са сдружение "Трансформатори", очаква деца от 6 до 12 години от 10.45 часа. Това е дървена геометрична дъска и платформа, чрез която се представят, развиват и изследват геометрични понятия и принципи: фигури, форми, симетрия, координация, триизмерно пространство. С помощта на дъската, ластици, дървени пинчета, топчета и други елементи можете да създадете разнообразни форми, фигури, обекти, рисунки в дву- и триизмерното пространство. Цената за участие на дете с до 2-ма придружители е 20 лв. за едно дете, 30 лв. за две деца и 40 лв. за три деца. Участниците в работилницата получават 20% отстъпка от цената на базовия комплект Open Geoboard и играта в хартиен вариант.- от 16.30 часа театрална работилница "Сфумато" кани децата на безплатна прожекция на българския пълнометражен анимационен филм на режисьора и художника Анри Кулев. Филмът разказва за приказното приключение на петгодишната Лили в морските дълбини, срещата й с уж най-грозната и уж най-страшна дълбоководна риба Хрили, преодоляването на опасности и беди, за да се роди едно искрено, дълбоко приятелство.- Как модерните технологии, програмирането, спорта и забавлението вървят ръка за ръка? Отговор на този въпрос децата могат да намерят в Спорта база "Бояна"/ Академия "Витоша" . От 10 до 17.30 часа те ще могат да преминат през различни технологични станции, да работят в екип, да се запознаят с нови приятели, да спортуват, таратанцуват и още куп страхотни неща, обещават организаторите от клуб "Таратанци".- София - От 17 ч. "Вълшебната къща на Ема", ви кани деца от 4 до 14 години на работилница- рисуване с акрилни бои върху платно. Малките и пораснали художници, ще научат как се рисува бухал, как да изглежда композицията им красива, както и кои цветове са контрастни и кои хармонични. Всички материали са осигурени. Необходимо е предварително записване на тел. 0887764649, със съобщение на страницата във "Фейсбук", или на nevenadacheva@gmail.com . Цената за едно посещение е 15 лв.


title: Протестиращи в Истанбул се опитаха да проникнат в редакцията на "Джумхюриет"

maintext: Турската полиция използва днес водни струи и сълзотворен газ срещу тълпи от протестиращи в Истанбул, предаде "Ройтерс", цитирана от БТА.Фоторепортер на агенцията, намиращ се на мястото на събитието, каза, че полицията опитва да спре тълпата от демонстранти, които искат да стигнат до офиса на опозиционния вестник "Джумхуриет", служители на който тази седмица бяха задържани.Протестът в центъра на Истанбул започна часове, след като турските власти наредиха оставането в арест на девет служители от "Джумхуриет" и задържаха още кюрдски представители.Вчера бяха арестувани съпредседателите на прокюрдската Демократична партия на народите (ДПН) и още депутати от формацията.


description: И най-елементарната проверка би показала, че никъде в резолюцията няма и помен от такива послания - не се говори нито за "опасно" православие, нито за "борба срещу православната пропаганда", нито за каквато и да било "забрана". И въобще не става дума за религиозни убеждения и "приоритети".

title: Как ЕС "забрани православието"

maintext:
Фотограф: Sergei Karpukhin
Руският патриарх Кирил и президентът Владимир Путин
Истеричната реакция, съпътствала и последвала резолюцията на европарламента за руската пропаганда, само потвърждава заключенията в този документ, твърди Ясен Бояджиев в коментар за "Дойче веле" ЕС се намира под все по-голям натиск от страна на враждебната руска пропаганда, която застрашава отношенията му с партньорите, блокира взимането на важни решения, уронва образа на европейските институции и насажда страх и несигурност сред гражданите. Целите са да бъде внесен разкол в ЕС и да се поставят под съмнение демократичните ценности, а за постигането им руското правителство използва широк набор от средства и инструменти - мозъчни тръстове, многоезични телевизионни канали (" Русия днес "), псевдоинформационни агенции и мултимедийни услуги (" Спутник "), трансгранични социални и религиозни групи, социални медии и интернет тролове, финансиране на политически партии (включително антиевропейски и крайнодесни ) и популистки движения.Така накратко може да се резюмира посветената на Русия част в приетата от Европейския парламент резолюция относно "Стратегическата комуникация от ЕС за противодействие на пропагандата, насочена срещу него от трети страни". Тази резолюция има препоръчителен характер и не задължава никого с нищо. Препоръчва спешни мерки за противодействие, без да ограничава или забранява каквото и да било. Просто сочи проблема.Но въпреки това предизвика истерична реакция. От най-високото място в Кремъл: "Наблюдаваме съвършено очевидна деградация на представата за демокрация в западното общество."През руското външно министерство: "Гадна хартийка, доказваща информационното престъпление на евросъюза."През споменатите руски "медии", призовали всички международни организации, "медийни групи и синдикати" да прояват солидарност и да се обявят срещу "крещящата дискриминация и цензура".Та чак до бившия лидер на БСП и днешен председател на ПЕС (Сергей Станишев - бел. ред.). Формално той недоволства от "абсурдното" по думите му поставяне в един и същ документ (като "трети страни") на Русия и т.нар. Ислямска държава. Само че от цялостното му изложение се разбира, че за него проблем с руската пропаганда не съществува, погрешно е самото споменаване на Русия в някакъв негативен контекст.Но самите реакции, съпътствали и последвали тази резолюция, са както доказателство за нейния смисъл, така и пример за правотата на заключенията ѝ, за методите и инструментите на водената от Русия пропагандна война.Дни преди резолюцията да бъде гласувана на пленарно заседание на ЕП в Страсбург, "Русия днес", позовавайки се на свой "достоверен източник", разпространи "новината", че в последния момент в проекта била внесена поправка, в която е записано, че "православието става опасно, защото пропагандира своите християнски ценности и разширява влиянието си в целия свят". Призовавало се освен това "ЕС да започне борба срещу православната пропаганда в Европа и по света".Сигналът бе поет от знайни и незнайни "медии" в България, които биха тревога, че ЕП се готвел да приеме резолюция за борба срещу идеологическата диверсия, чиято цел била да се забрани пропагандата на православието. И обявиха, че "дори по времето на османското робство е имало защита на православието и то е било съхранено, а сега ЕС иска да ни го забрани".След това се включиха и анализатори, които обясниха, че "Западът не може без враг" и че "за да се противопоставят на Русия", атакуват православието "като последна крепост на самостоятелността". Което за България било "удар под кръста срещу нейния основен исторически, културен и религиозен приоритет".Междувременно темата беше поета от безбройните дежурни тролове и бе разпространена в интернет форумите на онези медии, които все още се опитват да спазват професионалните стандарти и не биха си позволили да публикуват такава "информация".Защото и най-елементарната проверка би показала, че никъде в резолюцията няма и помен от такива послания - не се говори нито за "опасно" православие, нито за "борба срещу православната пропаганда", нито за каквато и да било "забрана". И въобще не става дума за религиозни убеждения и "приоритети". Споменава се единствено, че "режимът (в Москва) желае да се представи като единствен защитник на традиционните християнски ценности".Което си е самата истина.Примери като този (разбира се, съобразени със спецификата на всяка страна) се срещат навсякъде из ЕС - от "по-безобидното" размиване на границата между реални факти, измислици и произволни тълкувания до тотални лъжи, които, като в случая със "забраненото православие", посягат на "най-милото", за да насаждат недоверие, несигурност, страх и враждебност.Тази пропаганда от своя страна е само едно от оръжията в хибридната война на Москва срещу Запада , описвана открито от нейните идеолози като "стратегия за влияние, не брутална сила", чиято задача не е унищожаване на врага, а "нарушаване на вътрешната сплотеност на неговите системи на управление".Разбира се, днешните проблеми на ЕС и на отделните страни членки далеч не се дължат (само) на руската хибридна война. Но преследвайки своите цели и интереси, Москва ги задълбочава, като с всевъзможни средства стимулира процесите на дезинтеграция в ЕС. Стимулира и подкопаването на неговите основополагащи либерално-демократични ценности От друга страна, отстоявайки "правото" си да разпространява лъжи и измислици, Русия се позовава именно на една от най-важните сред тези ценности (която не е в сила на нейната собствена територия) - свободата на изразяване, на медиите и на словото.По повод препоръките в резолюцията казват например: "Най-порочният начин да се действа с опонента е нещо да се забрани, а това не съответства на принципите и нормите на демокрацията" (Путин); "предложените методи по нищо не се различават от описаните заплахи и са в разрез с демократичните ценности" (Станишев). И говорят за "информационно престъпление", "крещяща дискриминация и цензура".А предлаганите от евродепутатите мерки са всъщност в точно обратната посока. Свързани са с повишаване на осведомеността и информационната грамотност в ЕС, с укрепване на медийния плурализъм, на свободата на печата и на качествената журналистика. Депутатите настояват да се прави разлика между пропаганда и критика и припомнят, че е контрапродуктивно да се противодейства на пропагандата с пропаганда.Тъй че предлаганият от тях отговор е напълно в рамките на демократичните ценности. Остават обаче два въпроса. Първо, дали този отговор може да бъде достатъчно продуктивен и ефикасен, когато не става дума нито за нормален "опонент", нито за нормални "медии", нито за "алтернативна гледна точка", а за мощна машина, чието основно "производство" е безогледната дезинформация. И вторият въпрос: дали този отговор не е прекалено закъснял.


title: "Арсенал" слезе от върха заради равенство в дербито с "Тотнъм"

maintext:
"Шпорите" прекъснаха серията си от пет поредни загуби от градския си съперник
"Арсенал" и "Тотнъм" не излъчиха победител в дербито на Северен Лондон от 11-ия кръг на английската Висша лига.Двата тима завършиха 1:1, като домакините откриха резултата с автогол на Кевин Вимер, а "шпорите" изравниха с попадение от дузпа на Хари Кейн.Равенството на практика коства на "топчиите" първото място в класирането. Лидер е "Челси" с 25 точки, а играчите на Арсен Венгер, както и "Манчестър сити", са с една по-малко. От това може да се възползва "Ливърпул", който има 23 точки и още не е изиграл двубоя си от кръга. "Тотнъм" пък е пети с 21.Още в петата минута гостите можеха да открият резултата, но Хари Кейн не успя да засече топката след центриране по земя на Сон Хюн-Мин. В 22-рата минута Кейн стреля с глава след пас на Кристиан Ериксен отдясно, но топката премина встрани от вратата.В средата на полувремето двата тима си размениха по едно опасно положение в рамките на няколко секунди. Дани Роуз проби на скорост по левия фланг и опита подаване към Ериксен, но Мустафи го пресече. При последвалата контраатака на "Арсенал" Алекс Иуоби излезе на страхотна позиция, но ударът му бе слаб и Юго Лорис улови.Това вдъхнови "топчиите" и до края на първата част те поеха контрол над мача. В 39-ата минута Тио Уолкот нанесе мощен удар от границата наказателното поле. Топката обаче срещна сглобката и стигна до Месут Йозил, чиято добавка мина над целта.В 42-ата минута "Арсенал" все пак поведе, след като Йозил центрира от свободен удар, а Кевин Вимер засече с глава и вместо да изчисти, насочи топката неспасяемо в собствената си врата.Шест минути след подновяването на играта Лоран Косчиелни влезе в контакт с Муса Дембеле в наказателното поле и съдията Марк Клатънбърг отсъди спорна дузпа. Зад топката застана звездата на "шпорите" Хари Кейн и не сбърка за 1:1.Пет минути по-късно "Тотнъм" бе близо до пълен обрат, но Петър Чех спаси много опасен удар на Ериксен. В 60-ата минута Роуз центрира отляво, а Кейн засече на далечната греда, но Начо Монреал блокира в последния момент. Малко след това пък сантиметри не достигнаха на Гранит Джака да засече с глава много добро подаване на Иуоби.Последваха силни минути за "Арсенал", в които Лорис спаси удар от малък ъгъл на Йозил, а след това Аарън Рамзи стреля над вратата. В 84-ата минута късметът бе на страната на домакините, след като Ериксен опита центриране от фаул, но никой не успя да засече топката и тя срещна далечната греда.


description: Жозе Моуриньо остави Златан Ибрахимович на резервната скамейка, а на негово място в атаката започна Уейн Рууни, който си партнираше с Маркъс Рашфорд и Антони Марсиал.

title: Мъките на "Юнайтед" продължиха със загуба от "Фенербахче"

maintext:
"Фенерите" изиграха добър мач и напълно заслужиха победата
Paul Pogba limped off with an injury after 30 minutes. We hope to have an update for you after the match. #MUFC #UEL pic.twitter.com/DQxNkubc3c — Manchester United (@ManUtd) November 3, 2016
"Манчестър юнайтед" продължи с разочароващото си представяне през този сезон, след като записа поражение с 1:2 от "Фенербахче" в мач от груповата фаза на Лига Европа.И двата гола на домакините бяха много красиви, а техни автори станаха Муса Соу и Джърмейн Ленс. "Червените дяволи" пък отново играха изключително безидейно и рядко успяваха да застрашат вратата на съперника си, а голът, който Уейн Рууни вкара бе прекалено късен, за да окаже влияние на крайния изход.Жозе Моуриньо реши да заложи на англичанина и да остави Златан Ибрахимович на резервната скамейка. Лошите новини за английския клуб не се изчерпаха само със загубата, тъй като още в 30-ата минута Пол Погба напусна терена заради контузия.Домакините откриха резултата още във втората минута със страхотен гол. След центриране в наказателното поле Муса Соу прати топката в мрежата със задна ножица от около 15 метра. Нападателят на "фенерите" отигра с първото си докосване и прехвърли Давид де Хеа."Червените дяволи" отговориха с няколко постепенни атаки, при които обаче не стигнаха до завършващ удар. В 29-ата минута Пол Погба напусна терена с контузи, а на негово място влезе Златан Ибрахимович. След смяната нападенията на гостите станаха по-остри и в 34-ата Рашфорд центрира в малкото наказателно поле, където обаче Волкан Демирел изпревари Ибрахимович.В 38-ата шведският нападател и Симон Кяер се сдърпаха при спряна игра, но съдията не ми показа картони. В последната минута на първата част Соу получи хубава висока топка, но не я насочи по най-добрия начин и пропусна да удвои за своя тим.През второто полувреме в игра за "Юнайтед" се появиха Хуан Мата и Хенрик Мхитаря, но и това не успя да промени особено играта на тима. В 59-ата минута "Фенербахче" нанесе втория си удар в двубоя, след като Джърмейн Ленс изпълни перфектно пряк свободен удар и остави Де Хеа безпомощен.До края неубедителното представяне на гостите от Острова продължи и те не създадоха нищо интересно пред вратата на турците. Те пък от своя страна имаха няколко добри положения, но първо Емануел Еменике стреля от добра позиция право в ръцете на Де Хеа, а в 79-ата минута Ленс не успя да изведе свой съотборник след хубава атака.Няколко минути преди последния съдийски сигнал Рууни вкара почетното попадение за своя тим със страхотен удар от дистанция, но това се оказа недостатъчно за "Юнайтед" да спечели нещо в мача.В другия двубой от групата "Фейенорд" и "Зоря" завършиха 1:1, но въпреки това холандците оглавиха класирането със седем точки, колкото има и "Фенербахче", но с по-лоши показатели. "Манчестър юнайтед" е трети с шест точки, а "Зоря" има само две.


title: Марсел Хиршер спечели слалома в Леви

maintext:
Хиршер намери време и да позила с талисмана на състезанието
Марсел Хиршер спечели слалома за Световната купа в Леви, Финландия.Петкратният световен шампион записа 40-ата си победа в кариерата, след като изпревари с 1.30 секунди сънародника си Михаел Мат. Трети се нареди италианецът Манфред Мьолг на 1.31 секунди от победителя.Хиршер водеше след първия манш с време 53.11 секунди, а след него се движеше друг негов сънародник - Марко Шварц, който обаче във втория манш не успя да завърши, тъй като излезе от трасето.За първи път двама австрийци се класират на челните две места от три години насам в слалома. За последно това се случи при успеха на Хиршер над по-големия от братята Мат - Марио.След втория старт за сезона Хиршер е начело и в генералното класиране със 180 точки, следван от Алекси Пинтюро със 124 и Нойройтер със 110.